**AKTI OPĆINSKE NAČELNICE:**

1. I. Izmjene i dopune Plana nabave Općine Gračac za 2017.

godinu ................................................ 1

2. Odluka o davanju na privremeno i povremeno korištenje

poslovnog prostora .................................... 8

3. Odluka o dodjeli sredstava ............................ 11

4. Odluka o razrješenju predstavnika u Upravnom vijeću

Vatrogasne postrojbe Gračac ........................... 13

5. Ispravak I. Izmjena i dopuna Plana nabave Općine Gračac

za 2017. godinu ....................................... 14

6. Pravilnik o provedbi postupaka jednostavne nabave ..... 21

7. II. Izmjene i dopune Plana nabave Općine Gračac za 2017.

godinu ................................................. 33

8. Plan vježbi civilne zaštite na području Općine Gračac

za 2018. godinu ........................................ 39

**AKTI OPĆINSKOG VIJEĆA:**

1. Odluka o izboru Mandatne komisije ..................... 41

2. Odluka o izboru Komisije za izbor i imenovanja ........ 42

3. Odluka o izboru predsjednika Općinskog vijeća ......... 43

4. Odluka o izboru potpredsjednice Općinskog vijeća ...... 44

5. Odluka o izboru potpredsjednika Općinskog vijeća ...... 45

6. Izvješće o rezultatima izbora za Općinsko vijeće Općine

Gračac održanim 21. svibnja 2017. g.................... 46

**OPĆINSKA NAČELNICA**

**KLASA: 406-01/17-01/1**

**URBROJ: 2198/31-01-17-2**

**GRAČAC, 9. svibnja 2017. g.**

Na temelju članka 28. Zakona o javnoj nabavi (Narodne novine 120/16) i čl. 47. Statuta Općine Gračac («Službeni glasnik Zadarske županije» 11/13), općinska načelnica Općine Gračac donosi

**1. IZMJENE I DOPUNE PLANA NABAVE OPĆINE GRAČAC**

**ZA 2017. GODINU**

**Članak 1.**

Donose se 1. Izmjene i dopune Plana nabave Općine Gračac za 2017. godinu.

**Članak 2.**

Tablični prikaz izmijenjenog Plana nabave iz članka 1. ove Odluke se prilaže i sastavni je dio ove Odluke.

**Članak 3.**

Ovaj Plan nabave objavit će se u «Službenom glasniku Općine Gračac» i na internetskim stranicama Općine Gračac.

**OPĆINSKA NAČELNICA:**

**Nataša Turbić, prof.**













**OPĆINSKA NAČELNICA**

**KLASA: 372-01/17-01/1**

**URBROJ: 2198/31-01-17-1**

**Gračac, 8. svibnja 2017.**

Temeljem čl. 47. Statuta Općine Gračac («Službeni glasnik Zadarske županije» 11/13), donosim

**Odluku**

**o davanju na privremeno i povremeno korištenje**

**poslovnog prostora**

**Članak 1.**

Odlukom o davanju na privremeno i povremeno korištenje poslovnog prostora u objektima u vlasništvu Općine Gračac uređuju se uvjeti i način davanja na privremeno korištenje poslovnog prostora ili njegovog dijela radi održavanja priredaba, skupoova, predavanja, savjetovanja, sajmova i slične svrhe čije korištenje ne traje duže od 30 dana, na koje se stoga ne primjenjuju odredbe Zakona o zakupu i kupoprodaji poslovnog prostora („Narodne novine“ 125/11 i 64/15).

**Članak 2.**

Poslovni prostori iz članka 1. ove Odluke su:

1. društveni i kulturni domovi te objekti ostalih namjena u vlasništvu Općine,

2. prostorije koje Općina koristi za svoju redovnu djelatnost, a trenutno su slobodne za povremeno korištenje (uredi, vijećnice).

Poslovnim prostorima iz stavka 1. ovoga članka neposredno upravlja općinski načelnik Općine Gračac.

**Članak 3.**

Poslovni prostor daje se na privremeno i povremeno korištenje pravnoj ili fizičkoj osobi (u daljnjem tekstu: Korisnik) na temelju podnesenog zahtjeva.

Zahtjev za davanje na privremeno i povremeno korištenje poslovnog prostora Korisnik podnosi općinskom načelniku u pismenom obliku.

Zahtjev iz stavka 2. ovoga članka obavezno sadrži:

* podatke o Korisniku,
* podatke o poslovnom prostoru za koji se podnosi zahtjev za privremeno ili povremeno korištenje,
* naznaku aktivnosti, odnosno namjenu za koju se želi koristiti poslovni prostor,
* vremensko razdoblje, donosno dužinu trajanja privremenog odnosno povremenog korištenja poslovnog prostora.

**Članak 4.**

Na temelju podnesenog zahtjeva, Općina i Korisnik sklapaju ugovor o privremenom ili povremenom korištenju poslovnog prostora.

Ugovor u ime Općine sklapa općinski načelnik.

**Članak 5.**

Ugovor o privremenom ili povremenom korištenju poslovnog prostora obavezno sadrži:

* podatke o ugovornim stranama,
* podatke o poslovnom prostoru koji se daje na privremeno ili povremeno korištenje,
* podatke o namjeni korištenja poslovnog prostora,
* vremensko razdoblje i dužinu trajanja privremenog ili povremenog korištenja poslovnog prostora,
* iznos naknade za privremeno ili povremeno korištenje poslovnog prostora ili osnovu na temelju koje se poslovni prostor daje na privremeno ili povremeno korištenje bez naknade,
* prava i obveze Korisnika u svezi korištenja poslovnog prostora.

**Članak 6.**

Poslovni prostor daje se na privremeno ili povremeno korištenje uz naknadu.

Iznimno od odredbe iz stavka 1. ovoga članka, poslovni prostor daje se na privremeno ili povremeno korištenje bez naknade za aktivnosti humanitarnog karaktera te aktivnosti koje organizira Općina Gračac i/ili njezine pravne osobe, kao i ostale aktivnosti za koje ocijeni da su od interesa za zajednicu u cjelini.

**Članak 7.**

U slučaju oslobođenja od plaćanja naknade za korištenje poslovnog prostora, Korisnik je obvezan podmiriti troškove režija (električna energija, voda i sl.), a prema stvarnoj potrošnji, ukoliko isti, obzirom na način korištenja, nastaju.

Ukoliko se poslovni prostor koristi tijekom više dana (npr. za organizaciju vjenčanja i slično), Korisnik je obvezan podmiriti i druge troškove koji nastanu tijekom korištenja prostora.

**Članak 8.**

Visina naknade za privremeno ili povremeno korištenje poslovnog prostora utvrđuje se kako slijedi:

1. društveni domovi i objekti ostalih namjena u vlasništvu Općine- 500,00 kuna po danu

2. prostorije koje Općina koristi za svoju redovnu djelatnost, a trenutno su slobodne za povremeno korištenje,- 200,00 kuna po danu.

**Članak 9.**

Ova Odluka stupa na snagu danom donošenja.

**OPĆINSKA NAČELNICA:**

**Nataša Turbić, prof.**

**OPĆINSKA NAČELNICA**

**KLASA: 402-07/17-01/35**

**URBROJ: 2198/31-01-17-1**

**Gračac, 11. svibnja 2017.**

Temeljem čl. 47. Statuta Općine Gračac («Službeni glasnik Zadarske županije» 11/13), čl. 6. st. 3. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine” broj 26/15) te čl. 16. Pravilnika o financiranju javnih potreba Općine Gračac («Službeni glasnik Općine Gračac» 5/15, 1/16), donosim

**Odluku o dodjeli sredstava**

**Članak 1.**

Ovom Odlukom Vatrogasnoj zajednici Općine Gračac za 2017. godinu odobrava se izravna dodjela sredstava iz Proračuna Općine Gračac za 2017. godinu.

Dodjela sredstava izravnim putem odobrava se Vatrogasnoj zajednici Općine Gračac kao udruzi kojoj su zakonom dodijeljene određene javne ovlasti (Zakon o vatrogastvu »Narodne novine« 106/99, 117/01, 36/02, 96/03, 174/04, 38/09 i 80/10, Zakon o zaštiti od požara “Narodne novine” 92/10) te koja ima isključivu nadležnost i operativnu sposobnost u području djelovanja odnosno području Općine Gračac, za koje se financijska sredstva dodjeljuju, a na kojem se financirane aktivnosti provode.

**Članak 2.**

Sukladno Proračunu Općine Gračac za 2017. godinu («Službeni glasnik Općine Gračac» 4/16, 3/17) odobravaju se sredstva za:

1. Financiranje dijela troškova zapošljavanja sezonskih dodatnih vatrogasaca putem Vatrogasne zajednice Općine Gračac (sukladno Programu aktivnosti u provedbi posebnih mjera zaštite od požara od interesa za RH u 2017. godini, NN 42/2017) u iznosu od 54.000,00 kuna.

**Članak 3.**

S udrugom iz čl. 1. ove Odluke kao korisnikom financijskih sredstava sklopit će se ugovor o izravnoj dodjeli sredstava s odredbama o dinamici i načinu isplate, nadzoru financiranja, izvršavanja i izvještavanja te ostalim potrebnim sadržajem međusobnih prava i obveza davatelja i korisnika.

**Članak 4.**

Ova Odluka stupa na snagu danom donošenja, a objavit će su u „Službenom glasniku Općine Gračac“.

**OPĆINSKA NAČELNICA:**

**Nataša Turbić, prof.**

**OPĆINSKA NAČELNICA**

**KLASA: 214-01/17-01/4**

**Urbroj: 2198/31-01-17-2**

**GRAČAC, 16. lipnja 2017.**

Temeljem članka 48. st. 1. toč. 6. Zakona o lokalnoj i područnoj (regionalnoj) samoupravi („Narodne novine“ 33/01, 60/01, 129/05, 109/07, 36/09, 125/08, 36/09, 150/11, 144/12, 19/13) te čl. 47. Statuta Općine Gračac («Službeni glasnik Zadarske županije» 11/13), općinska načelnica Općine Gračac donosi

**Odluku o razrješenju**

**predstavnika u Upravnom vijeću**

**Vatrogasne postrojbe Gračac**

**Članak 1.**

Ovom Odlukom Robert Juko, povodom podnesene ostavke zbog obnašanja nespojive dužnosti, razrješuje se dužnosti predstavnika Općine Gračac u Upravnom vijeću Vatrogasne postrojbe Gračac.

**Članak 2.**

Ova Odluka stupa na snagu danom donošenja.

Ova Odluka objavit će se u «Službenom glasniku Općine Gračac».

**OPĆINSKA NAČELNICA:**

**Nataša Turbić, prof.**

**OPĆINSKA NAČELNICA**

**KLASA: 406-01/17-01/1**

**URBROJ: 2198/31-01-17-3**

**GRAČAC, 18. srpnja 2017. g.**

Na temelju članka 28. Zakona o javnoj nabavi (Narodne novine 120/16) i čl. 47. Statuta Općine Gračac («Službeni glasnik Zadarske županije» 11/13), općinska načelnica Općine Gračac donosi

**ISPRAVAK**

**1. IZMJENA I DOPUNA PLANA NABAVE OPĆINE GRAČAC**

**ZA 2017. GODINU**

**Članak 1.**

Donosi se ispravak brojčanih oznaka evidencijskih brojeva nabave u 1. Izmjenama i dopunama Plana nabave Općine Gračac za 2017. godinu.

**Članak 2.**

Tablični prikaz izmijenjenog Plana nabave u smislu ispravka evidencijskih brojeva nabave iz članka 1. ove Odluke se prilaže i sastavni je dio ove Odluke.

**Članak 3.**

Ovaj Plan nabave objavit će se u «Službenom glasniku Općine Gračac» i na internetskim stranicama Općine Gračac.

**OPĆINSKA NAČELNICA:**

**Nataša Turbić, prof.**













**OPĆINSKA NAČELNICA**

**KLASA: 406-01/17-01/5**

**URBROJ: 2198/31-01-17-1**

**Gračac, 23. lipnja 2017.**

Na temelju članka 15. stavka 2. Zakona o javnoj nabavi („Narodne novine“ broj 120/16) i članka 47. Statuta Općine Gračac («Službeni glasnik Zadarske županije» 11/13), donosim

**PRAVILNIK**

**O PROVEDBI POSTUPAKA JEDNOSTAVNE NABAVE**

**I OPĆE ODREDBE**

**Članak 1.**

U svrhu poštivanja osnovnih načela javne nabave te zakonitog, namjenskog i svrhovitog trošenja proračunskih sredstava, ovim se Pravilnikom uređuje postupak koji prethodi stvaranju ugovornog odnosa za nabavu robe i/ili usluga procijenjene vrijednosti do 200.000,00 kuna, odnosno za nabavu radova procijenjene vrijednosti do 500.000,00 kuna (u daljnjem tekstu: jednostavna nabava) za koje sukladno odredbama Zakona o javnoj nabavi (u daljnjem tekstu: Zakon) ne postoji obveza provedbe postupaka javne nabave.

Općina Gračac (u daljnjem tekstu: naručitelj) dužna je u odnosu na sve gospodarske subjekte poštivati načelo slobode kretanja robe, načelo slobode poslovnog nastana i načelo slobode pružanja usluga te načela koja iz toga proizlaze, kao što su načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti te omogućiti učinkovitu jednostavnu nabavu i ekonomično trošenje sredstava za jednostavnu nabavu.

U provedbi postupaka jednostavne nabave, osim ovog pravilnika, naručitelj je obvezan primjenjivati i druge zakonske, podzakonske i interne akte, a koji se odnose na pojedini predmet nabave.

Procijenjena vrijednost nabave je vrijednost nabave izražena bez PDV-a.

Postupci jednostavne nabave moraju biti usklađeni s planom nabave.

**II SPRJEČAVANJE SUKOBA INTERESA**

**Članak 2.**

Zabranjeno je utjecati na dobivanje poslova i/ili na koji drugi način koristiti položaj predstavnika naručitelja u postupku jednostavne nabave (općinski načelnik, čelnik tijela, članovi stručnog povjerenstva i druge osobe koje imaju utjecaj na odlučivanje) radi postizanja osobnog probitka ili probitka povezane osobe, neke povlastice ili prava, sklopiti pravni posao ili na drugi način interesno pogodovati sebi ili drugoj povezanoj osobi.

**III JEDNOSTAVNA NABAVA PROCIJENJENE VRIJEDNOSTI DO 100.000,00 KUNA**

**Članak 3.**

Nabava radova, roba i usluga procijenjene vrijednosti do 100.000,00 kuna provodi se izdavanjem narudžbenice jednom gospodarskom subjektu. Narudžbenicu potpisuje općinski načelnik. Zavisno o predmetu nabave može se zaključiti i ugovor.

Narudžbenica i/ili ugovor obvezno sadrži podatke o: naručitelju, vrsti roba/radova/usluga koje se nabavljaju uz detaljnu specifikaciju jedinica mjere, količina, jediničnih cijena te ukupnih cijena, roku i mjestu isporuke, načinu i roku plaćanja, gospodarskom subjektu - dobavljaču.

O izdanim narudžbenicama i ugovorima obavezno se vodi evidencija.

**IV JEDNOSTAVNA NABAVA PROCIJENJENE VRIJEDNOSTI JEDNAKE ILI VEĆE OD 100.000,00 KUNA**

**Članak 4.**

Nabava roba, usluga i/ili radova procijenjene vrijednosti jednake ili veće od 100.000,00 kuna provodi stručno povjerenstvo naručitelja (u daljnjem tekstu: Povjerenstvo) slanjem poziva za dostavu ponuda (u daljnjem tekstu: Poziv), na temelju prijedloga općinskog načelnika.

**Članak 5.**

Postupak započinje Odlukom o osnivanju stručnog povjerenstva za provedbu postupka jednostavne nabave koju donosi općinski načelnik ili internom obavijesti koju dostalja općinski načelnik o pokretanju postupka jednostavne nabave ukoliko je odlukom imenovano stalno stručno povjerenstvo.

Odluka iz prethodnog stavka sadrži najmanje:

1. naziv predmeta nabave,
2. evidencijski broj nabave,
3. procijenjenu vrijednost nabave,
4. izvor planiranih sredstava,
5. podatke o članovima povjerenstva te njihovim obvezama i ovlastima,
6. ostale podatke koji su bitni za provedbu postupka.

Članovi povjerenstva iz stavka 2. točke 5. ovog članka pripremaju i provode postupak nabave.

Odlukom se imenuje najmanje 3 (tri) člana povjerenstva.

U slučaju potrebe, općinski načelnik može u povjerenstvo imenovati i vanjske članove.

Obveze i ovlasti povjerenstva su:

* priprema postupka nabave (izrada poziva, dokumentacije o nabavi i dr.)
* provedba postupka nabave (slanje i objava poziva za dostavu ponuda, otvaranje pristiglih ponuda, sastavljanje zapisnika o otvaranju ponuda i zapisnika o pregledu i ocjeni ponuda i dr.),
* na osnovi rezultata pregleda i ocjene ponuda općinskom načelniku podnosi prijedlog o načinu završetka postupka nabave (prijedlog za donošenje odluke o odabiru ili odluke o poništenju postupka jednostavne nabave).

**Članak 6.**

Poziv se dostavlja na adrese najmanje 3 (tri) gospodarska subjekta.

Iznimno, ovisno o prirodi predmeta nabave, poziv se može uputiti i samo jednom gospodarskom subjektu, u sljedećim slučajevima:

1. kada je to potrebno iz tehničkih ili umjetničkih razloga ili kod zaštite isključivih prava te na temelju posebnih propisa,
2. odvjetničkih usluga, javnobilježničkih usluga, zdravstvenih usluga, socijalnih usluga, usluga obrazovanja, konzultantskih usluga, konzervatorskih usluga, usluga vještaka i sl.,
3. kada je to potrebno radi završetka započetih, ali povezanih funkcionalnih ili prostornih cjelina (ugovorenih usluga, izvođenih radova ili isporuke robe),
4. provedbe nabave koja zahtjeva žurnost.

Poziv se upućuje gospodarskim subjektima na način koji omogućuje dokazivanje da je isti zaprimljen od strane gospodarskog subjekta (dostavnica, povratnica, izvješće o uspješnom slanju telefaksom, e-mailom i slično).

Naručitelj je obvezan objaviti poziv na dostavu ponuda na svojoj službenoj internetskoj stranici, a može poziv objaviti i u elektroničkom oglasniku javne nabave.

Ponude dostavljene na temelju objavljenog poziva za dostavu ponuda na internetskim stranicama odnosno elektroničkom oglasniku javne nabave uzimaju se u razmatranje pod istim uvjetima kao i ponude dostavljene na temelju poziva za dostavu ponuda upućenom gospodarskim subjektima po vlastitom izboru.

Poziv mora biti jasan, razumljiv i nedvojben te izrađen na način da omogući podnošenje usporedivih ponuda i u pravilu sadrži:

1. osnovne podatke o naručitelju (naziv pravne osobe i OIB, kontakt osoba, e-mail, broj telefona i sl.),
2. evidencijski broj nabave,
3. procijenjenu vrijednost nabave,
4. predmet nabave (opis, količinu, tehničke specifikacije i troškovnik, mjesto i rok početka i završetka isporuke/izvršenja i sl.),
5. rok, način i uvjete plaćanja,
6. podatke koje naručitelj smatra potrebnim (uvjeti i zahtjevi koje ponuditelji trebaju ispunjavati, sposobnost za obavljanje profesionalne djelatnosti, ekonomske i financijske, tehničke i/ili stručne sposobnosti, jamstvo za ozbiljnost ponude, jamstvo za uredno ispunjenje ugovora, jamstvo za otklanjanje nedostataka i sl.),
7. kriterij za odabir ponude,
8. podatke o ponudi (sadržaj i način izrade ponude, način dostave, rok za dostavu ponude, način određivanja cijene ponude, rok valjanosti ponude i sl.),
9. ostale podatke i informacije potrebne za izradu i dostavljanje ponude.

**V KRITERIJ ODABIRA**

**Članak 7.**

Kriterij za odabir najpovoljnije ponude može biti najniža cijena (ukupna ili jedinična cijena) i/ili ekonomski najpovoljnija ponuda (dalje: ENP).

Ekonomski najpovoljnija ponuda utvrđuje se na temelju cijene ili troška, te se osim kriterija cijene mogu vrednovati i npr. kriterij kvalitete, tehničke prednosti, estetske i funkcionalne osobine, ekološke osobine, operativni troškovi, ekonomičnost, usluga nakon prodaje i tehnička pomoć, rok isporuke ili rok izvršenja.

U zapisniku o otvaranju, pregledu i ocjeni ponuda potrebno je obrazložiti razloge za odabir izabrane ponude.

Ako se primjeni kriterij ekonomski najpovoljnije ponude tada se mora u pozivu detaljno razraditi i obrazložiti kriterije.

**VI ODREDBE O PONUDI**

**Članak 8.**

Ponude se u pravilu dostavljaju putem službene elektroničke pošte Općine Gračac, a mogu se dostaviti poštom ili osobno na adresu naručitelja.

Ako se ponude predaju osobno ili poštom, dostavljaju se u zatvorenim omotnicama s naznakom naziva naručitelja, naziva ponuditelja, naziva predmeta nabave i naznakom „ne otvaraj“.

Ponuda mora biti uvezana u cjelinu koja se ne može fizički jednostavno razdvojiti.

Ako se ponuda dostavlja putem e-maila ne primjenjuju se stavci 2. i 3. ovog članka.

Način dostave ponude propisat će se u pozivu.

**Članak 9.**

Pri izradi ponude ponuditelj se mora pridržavati uvjeta iz poziva.

U roku za dostavu ponude ponuditelj može izmijeniti svoju ponudu, nadopuniti je ili od nje odustati.

Na zahtjev povjerenstva, ponuditelj može produžiti rok valjanosti svoje ponude.

Ako u pozivu nije izričito drugačije određeno, ponuda se zajedno s pripadajućom dokumentacijom izrađuje na hrvatskom jeziku i latiničnom pismu, a cijena ponude izražava se u kunama.

Ako se ponuda sastoji od više dijelova ponuditelj mora u sadržaju ponude navesti od koliko se dijelova ponuda sastoji.

**VII ROKOVI**

**Članak 10.**

Rok za dostavu ponuda računa se u danima.

Rok za dostavu ponuda može biti jednak ili veći od 3 (tri) dana.

Kod određivanja roka za dostavu ponuda uzima se u obzir složenost predmeta nabave i vrijeme potrebno za izradu ponuda.

Rokovi se u provedbi postupka jednostavne nabave računaju na način da rok počinje teći početkom prvoga sata prvoga dana i završava istekom posljednjeg sata zadnjeg dana toga roka računajući od dana kada je zaprimljen poziv za dostavu ponude od strane posljednjeg gospodarskog subjekta (dostavnica, povratnica, izvješće o uspješnom slanju telefaksom, e-mailom i slično).

**VIII OTVARANJE, PREGLED I OCJENA PONUDA I ODLUKA O ODABIRU**

**Članak 11.**

Istekom roka za dostavu ponuda, povjerenstvo će provesti postupak otvaranja, pregleda i ocjene pristiglih ponuda.

Otvaranje ponuda nije javno.

Postupku otvaranja, pregleda i ocjene pristiglih ponuda za nabave iz članka 4. moraju biti prisutna najmanje 2 (dva) člana povjerenstva.

Zapisnik o otvaranju, pregledu i ocjeni ponuda u pravilu sadrži:

1. naziv i sjedište naručitelja,
2. naziv predmeta nabave,
3. procijenjenu vrijednost nabave,
4. evidencijski broj nabave,
5. navod o roku za dostavu ponuda,
6. datum i sat početka postupka otvaranja, pregleda i ocjene ponuda,
7. imena i prezimena članova povjerenstva naručitelja,
8. naziv i sjedište ponuditelja,
9. cijenu ponude bez PDV-a i cijenu ponude s PDV-om, osim u slučaju ENP-a kada cijena nije jedini kriterij odabira,
10. podatke o pojašnjenju i/ili upotpunjavanju dokumenata,
11. ispunjenje uvjeta iz poziva za dostavu ponuda (dokazi sposobnosti, jamstvo i sl.),
12. prikaz valjanosti ponuda prema obliku, sadržaju i cjelovitosti,
13. razlog za odbijanje ponuda,
14. analiza, rangiranje valjanih ponuda u skladu s kriterijima za odabir,
15. prijedlog odgovornoj osobi naručitelja za donošenje odluke o odabiru najpovoljnijeg ponuditelja, odnosno odluke o poništenju postupka jednostavne nabave, s obrazloženjem.

Podaci o otvaranju, pregledu i ocjeni ponuda tajni su do donošenja odluke o odabiru najpovoljnije ponude, odnosno odluke o poništenju postupka jednostavne nabave.

**Članak 12.**

Povjerenstvo je dužno provjeriti računsku ispravnost valjanih ponuda.

Ako se utvrdi računska pogreška, ista će se ispraviti na vidljivi način i od ponuditelja zatražiti da prihvati ispravak računske pogreške u roku od 3 (tri) dana od dana primitka obavijesti.

**Članak 13.**

Ako su informacije ili dokumentacija koje je ponuditelj trebao dostaviti nepotpuni ili pogrešni ili se takvima čine ili ako nedostaju određeni dokumenti, povjerenstvo može, poštujući načela jednakog tretmana i transparentnosti, zahtijevati od gospodarskih subjekata da dopune, razjasne, upotpune i/ili dostave nužne informacije ili dokumentaciju u primjerenom roku ne kraćem od 3 (tri) dana.

Postupanje sukladno stavku 1. ovog članka ne smije dovesti do pregovaranja u vezi s kriterijem za odabir ponude ili ponuđenim predmetom nabave.

Ako se u postupku nabave ne primjenjuje mogućnost iz stavka 1. ovog članka, povjerenstvo je obvezno obrazložiti razloge načina postupanja u zapisniku o pregledu i ocjeni.

**Članak 14.**

U slučaju da dvije ili više valjanih ponuda budu jednako rangirane prema kriteriju za odabir ponude, odabrati će se ponuda koja je zaprimljena ranije.

**Članak 15.**

Naručitelj je obvezan na osnovi rezultata pregleda i ocjene ponuda odbiti:

1. ponudu ponuditelja koji nije dokazao svoju sposobnost u skladu s pozivom i odredbama ovog pravilnika,
2. ponudu koja nije cjelovita,
3. ponudu koja je suprotna odredbama poziva odnosno dokumentaciji o jednostavnoj nabavi,
4. ponudu u kojoj cijena nije iskazana u apsolutnom iznosu, osim u slučaju kriterija odabira ENP-a,
5. ponudu za koju u skladu s člankom 13. ovog pravilnika, nije uklonjen nedostatak, pogreška ili nejasnoća u utvrđenom roku,
6. ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz poziva,
7. ponudu za koju ponuditelj nije pisanim putem prihvatio ispravak računske pogreške,
8. ponudu koja sadrži štetne odredbe,
9. ponudu za koju se osnovano smatra da nije rezultat tržišnog natjecanja,
10. ponudu nepozvanog gospodarskog subjekta,
11. ponudu ponuditelja koji je podnio najpovoljniju ponudu ako utvrdi da je cijena te ponude jednaka ili veća od praga za javnu nabavu male vrijednosti.

Naručitelj može odbiti ponudu ako ponuditelj u roku od 3 (tri) dana nije dao zatraženo objašnjenje neuobičajeno niske ponude ili njegovo objašnjenje nije prihvatljivo u odnosu na predmet i uvjete predmetnog postupka nabave.

**Članak 16.**

Na osnovi rezultata pregleda i ocjene ponuda, naručitelj donosi odluku o odabiru najpovoljnije ponude.

Za donošenje odluke o odabiru najpovoljnije ponude dovoljna je jedna valjana ponuda.

Odluka o odabiru u pravilu sadrži:

1. podatke o naručitelju,
2. predmet nabave,
3. naziv ponuditelja čija je ponuda odabrana za sklapanje ugovora,
4. cijena odabrane ponude, osim u slučaju kriterija odabira ENP-a,
5. razloge odabira, obilježja i prednosti odabrane ponude u slučaju kriterija ENP-a,
6. razloge za odbijanje ponuda,
7. datum donošenja odluke i potpis odgovorne osobe.

Rok za donošenje odluke o odabiru je 30 dana od dana isteka roka za dostavu ponuda.

Odluka o odabiru obvezno se dostavlja svakom ponuditelju bez odgađanja.

Naručitelj može odlukom ispraviti pogreške o imenima ili brojevima, pisanju ili računanju te druge očite netočnosti u odluci o odabiru koju je donio.

**Članak 17.**

Odluka o odabiru postaje izvršna danom donošenja.

Izvršnošću odluke o odabiru nastaje ugovorni odnos.

Ako je nastanak ugovora uvjetovan suglasnošću mjerodavnog tijela, ugovorni odnos nastaje u trenutku pribavljanja suglasnosti.

Odluka o odabiru objavljuje se na službenoj internetskoj stranici Općine Gračac.

**Članak 18.**

Ako je na dan izvršnosti odluke o odabiru najpovoljnije ponude istekao rok valjanosti ponude, ugovor nastaje dostavom pisane izjave ponuditelja o produženju roka valjanosti ponude, a ako je bio uvjet, i dostavom jamstva za ozbiljnost ponude u skladu s produženim rokom valjanosti ponude. U svrhu dostave izjave i jamstva ponuditelju se daje primjereni rok.

Povjerenstvo će ponovno izvršiti rangiranje ponuda prema kriteriju za odabir ne uzimajući u obzir ponudu odabranog ponuditelja te donijeti odluku o odabiru nove najpovoljnije valjane ponude ako odabrani ponuditelj u ostavljenom roku:

1. ne dostavi izjavu o produženju roka valjanosti ponude i jamstvo za ozbiljnost ponude u skladu sa stavkom 1. ovog članka,
2. odustane od svoje ponude,
3. odbije potpisati ugovor ili postupiti po narudžbenici,
4. ne dostavi jamstvo za uredno ispunjenje ugovora ako je to zatraženo u pozivu.

**IX PONIŠTENJE POSTUPKA NABAVE**

**Članak 19.**

Naručitelj će poništiti postupak nabave ako:

1. postanu poznate okolnosti ili nastanu nove okolnosti zbog koji ne bi došlo do pokretanja postupka nabave da su bile poznate prije slanja poziva,
2. postanu poznate okolnosti ili nastanu nove okolnosti zbog koji bi došlo do sadržajno bitno drugačijeg poziva da su bile poznate prije slanja poziva,
3. nije pristigla nijedna ponuda,
4. nakon odbijanja ponuda ne preostane nijedna valjana ponuda,
5. je cijena najpovoljnije ponude veća od procijenjene vrijednosti nabave, a manja od pragova za javne nabave male vrijednosti, osim ako naručitelj ima ili će imati osigurana sredstva,
6. je cijena valjanih ponuda u postupku jednostavne nabave jednaka ili veća od pragova za nabavu male vrijednosti.

**Članak 20.**

Ako postoje razlozi za poništenje postupka iz članka 19. ovog pravilnika, naručitelj bez odgode donosi odluku o poništenju.

Odluka o poništenju u pravilu sadrži:

1. podatke o naručitelju,
2. predmet nabave za koji se donosi odluka o poništenju,
3. obrazloženje,
4. rok u kojem će se pokrenuti novi postupak za isti ili sličan predmet nabave ako je primjenjivo,
5. datum donošenja i potpis odgovorne osobe.

Odluka o poništenju objavljuje se na službenoj internetskoj stranici Općine Gračac.

**Članak 21.**

U slučaju iz članka 19. točka 1., 2. i 3. ovog pravilnika, odluka o poništenju bez odgode dostavlja se gospodarskim subjektima kojima je dostavljen poziv.

U slučaju iz članka 19. točka 4., 5. i 6. ovog pravilnika, odluka o poništenju bez odgode dostavlja se svim ponuditeljima.

**X ODREDBE O JAMSTVIMA**

**Članak 22.**

Povjerenstvo u postupku jednostavne nabave može od gospodarskih subjekata tražiti sljedeće vrste jamstava:

1. jamstvo za ozbiljnost ponude za slučaj odustajanja ponuditelja od svoje ponude u roku njezine valjanosti, odbijanja potpisivanja ugovora o nabavi, odnosno nedostavljanja jamstva za uredno ispunjenje ugovora,
2. jamstvo za uredno ispunjenje ugovora za slučaj povrede ugovornih obveza,
3. jamstvo za otklanjanje nedostataka u jamstvenom roku za slučaj da nalogoprimac u jamstvenom roku ne ispuni obveze otklanjanje nedostataka koje ima po osnovi jamstva ili s naslova naknade štete,
4. jamstvo o osiguranju za pokriće odgovornosti iz djelatnosti za otklanjanje štete koja može nastati u vezi s obavljanjem određene djelatnosti.

Jamstvo za ozbiljnost ponude određuje se u apsolutnom iznosu koji ne smije biti viši od 3% procijenjene vrijednosti nabave. Trajanje jamstva za ozbiljnost ponude ne smije biti kraće od roka valjanosti ponude.

Ako istekne rok valjanosti ponude ili jamstva za ozbiljnost ponude, upravno tijelo/povjerenstvo može tražiti njihovo produženje. U tu svrhu ponuditelju se daje primjereni rok.

Povjerenstvo će vratiti ponuditeljima jamstvo za ozbiljnost ponude u roku od 30 dana od dana sklapanja ugovora s odabranim ponuditeljima.

**XI ZAJEDNICA PONUDITELJA, OSLANJANJE NA SPOSOBNOST DRUGIH GOSPODARSKIH SUBJEKATA I PODUGOVARATELJI**

**Članak 24.**

Način i uvjete oslanjanja gospodarskog subjekta na sposobnost drugih subjekata, podugovaranje te sudjelovanje zajednice gospodarskih subjekata, naručitelj će propisati u pozivu.

**XII ODREDBE O UGOVORU I NARUDŽBENICI**

**Članak 25.**

Ugovor o jednostavnoj nabavi mora biti sklopljen u skladu s pozivom i odabranom ponudom.

Ugovorom se može smatrati i narudžbenica ako sadrži bitne dijelove ugovora, a najmanje podatke:

* naziv i adresa naručitelja,
* ime i prezime, odnosno naziv tvrtke s kojom se zasniva obveznopravni odnos,
* vrsta robe/usluga/radova,
* očekivanu ukupnu vrijednost i količinu, ako je poznata,
* rok i mjesto izvršenja,
* te druge bitne podatke zavisno o predmetu nabave.

Ugovore o jednostavnoj nabavi i narudžbenice izdaje i potpisuje općinski načelnik.

**XIII REALIZACIJA NABAVE**

**Članak 26.**

Osoba zadužena za javnu nabavu dužna je podatke o narudžbenicama i ugovorima za sve nabave procijenjene vrijednosti jednake ili veće od 20.000,00 kn unositi u plan nabave i registar ugovora.

Osobe zadužene za praćenje realizacije ugovora/narudžbenice potvrđuju izvršenje ugovora na dokumentima koji su podloga za ovjeru ulaznog računa, odnosno plaćanje obveza po ugovoru.

**XIV ZAVRŠNE ODREDBE**

**Članak 27.**

Stupanjem na snagu ovog Pravilnika prestaje važiti Pravilnik o nabavi roba i usluga male vrijednosti („Službeni glasnik Općine Gračac“ 1/14).

**Članak 28.**

Ovaj Pravilnik stupa na snagu danom donošenja, a objavit će se na službenoj internet stranici Općine Gračac i „Službenom glasniku Općine Gračac“.

**OPĆINSKA NAČELNICA:**

**Nataša Turbić, prof.**

**OPĆINSKA NAČELNICA**

**KLASA: 406-01/17-01/1**

**URBROJ: 2198/31-01-17-4**

**GRAČAC, 21. srpnja 2017. g.**

Na temelju članka 28. Zakona o javnoj nabavi (Narodne novine 120/16) i čl. 47. Statuta Općine Gračac («Službeni glasnik Zadarske županije» 11/13), općinska načelnica Općine Gračac donosi

**2. IZMJENE I DOPUNE PLANA NABAVE OPĆINE GRAČAC**

**ZA 2017. GODINU**

**Članak 1.**

Donose se 2. Izmjene i dopune Plana nabave Općine Gračac za 2017. godinu.

**Članak 2.**

Tablični prikaz izmijenjenog Plana nabave iz članka 1. ove Odluke se prilaže i sastavni je dio ove Odluke.

**Članak 3.**

Ovaj Plan nabave objavit će se u «Službenom glasniku Općine Gračac» i na internetskim stranicama Općine Gračac.

**OPĆINSKA NAČELNICA:**

**Nataša Turbić, prof.**











**Općinska načelnica**

KLASA: 810-06/17-01/5

URBROJ:2198/31-01-17-2

Gračac, 25. srpnja 2017. godine

Temeljem članka 17. stavka 3. točka 2. i 6. i stavka 5. Zakona o sustavu civilne zaštite („Narodne novine“, broj 82/15) članka 47. Statuta Općine Gračac («Službeni glasnik Zadarske županije» 11/13), Općinska načelnica Općine Gračac donosi:

**PLAN VJEŽBI CIVILNE ZAŠTITE**

**na području Općine Gračac za 2018. godinu**

**I.**

Ovim Planom vježbi civilne zaštite na području Općine Gračac za 2018. godinu (u daljnjem tekstu: Plan) utvrđuje se organiziranje i provođenje vježbe civilne zaštite Općine Gračac ( u daljnjem tekstu: vježba).

**II.**

Vrijeme održavanja vježbe:

* prva polovica 2018. godine

Organizator vježbe: Općina Gračac, Osnovna škola Nikole Tesle Gračac,

Ciljevi vježbe:

* uvježbavanje i podizanje razine osposobljenosti operativnih, prvenstveno gotovih snaga zaštite i spašavanja te drugih sudionika u sustavu zaštite i spašavanja s područja općine,
* postizanje novih sposobnosti te poticanje izgradnje integralnog sustava zaštite i spašavanja,
* provjera efikasnosti postupaka utvrđenih standardnim operativnim postupcima operativnih snaga zaštite i spašavanja te drugih sudionika u slučaju velikih nesreća,
* provjera koordinacije svih sudionika zaštite i spašavanja u uvjetima velikih nesreća,
* ocijeniti organiziranost, uvježbanost i funkcioniranje svake od interventnih službi pojedinačno, kao i njihovu usklađenost, odnosno koordinaciju.

Sudionici:

* PP Gračac
* Javna vatrogasna postrojba Gračac
* Zavod za hitnu medicinu Zadarske županije, Ispostava Gračac
* Hrvatski Crveni Križ, ODCK Gračac.

Vrsta vježbe: terenska

**III.**

|  |  |  |  |  |  |  |
| --- | --- | --- | --- | --- | --- | --- |
| R  Br. | Datum održavanja vježbe | Nositelj vježbe / organizator | Naziv i tema vježbe | Lokacija održavanja vježbe | \* Vrsta / tip vježbe  - pokazna  - terenska  - SKV  - SZV | Planirani sudionici vježbe |
| 1. | Prva polovica 2018. | Općina Gračac,  Osnovna škola Nikole Tesle Gračac, | **„**Požar u školi“  Evakuacija i spašavanje učenika | Osnovna škola Nikole Tesle Gračac, | terenska | -PP Gračac  -Javna vatrogasna postrojba Gračac  -Zavod za hitnu medicinu Zadarske županije, Ispostava Gračac  -Hrvatski Crveni Križ, ODCK Gračac. |

\* SKV – SIMULACIJSKO KOMUNIKACIJSKE VJEŽBE

SZV – STOŽERNO ZAPOVJEDNE VJEŽBE

**IV.**

Ovaj Plan stupa na snagu danom donošenja, a objaviti će se u „Službenom glasniku„ Općine Gračac.

|  |
| --- |
| **OPĆINSKA NAČELNICA:**  **Nataša Turbić, prof.** |

**OPĆINSKO VIJEĆE**

**KLASA: 021-05/17-01/3**

**URBROJ: 2198/31-02-17-4**

**Gračac, 18. srpnja 2017.g.**

Temeljem čl. 32. Statuta Općine Gračac («Službeni glasnik Zadarske županije» 11/13) te čl. 16. Poslovnika Općinskog vijeća Općine Gračac («Službeni glasnik Zadarske županije» 9/10, 11/13), na svojoj 2. konstituirajućoj sjednici održanoj 18. srpnja 2017. godine, Općinsko vijeće Općine Gračac donosi

**Odluku o izboru**

**Mandatne komisije**

**Članak 1.**

U Mandatnu komisiju Općinskog vijeća Općine Gračac izabrani su:

1. Ružica Tulumović- za predsjednicu

2. Berislav Crepulja- za člana

3. Rade Dubajić- za člana

**Članak 2.**

Ova Odluka stupa na snagu danom donošenja, a objavit će se u «Službenom glasniku Općine Gračac».

**PREDSJEDATELJ**

**P. O. PREDSTOJNIKA**

**Krešimir Anić, dipl. iur.**

**OPĆINSKO VIJEĆE**

**KLASA: 021-05/17-01/3**

**URBROJ: 2198/31-02-17-7**

**Gračac, 18. srpnja 2017.g.**

Temeljem čl. 32. Statuta Općine Gračac («Službeni glasnik Zadarske županije» 11/13) te čl. 17. Poslovnika Općinskog vijeća Općine Gračac («Službeni glasnik Zadarske županije» 9/10, 11/13), na svojoj 2. konstituirajućoj sjednici održanoj 18. srpnja 2017. godine, Općinsko vijeće Općine Gračac donosi

**Odluku o izboru**

**Komisije za izbor i imenovanja**

**Članak 1.**

U Komisiju za izbor i imenovanja Općinskog vijeća Općine Gračac izabrani su:

1. Ivana Tomić- za predsjednicu

2. Viktor Kupčak- za člana

3. Rade Dubajić- za člana

**Članak 2.**

Ova Odluka stupa na snagu danom donošenja, a objavit će se u «Službenom glasniku Općine Gračac».

**PREDSJEDATELJ**

**DO IZBORA PREDSJEDNIKA:**

**Tadija Šišić, dipl. iur.**

**OPĆINSKO VIJEĆE**

**KLASA: 021-05/17-01/3**

**URBROJ: 2198/31-02-17-8**

**Gračac, 18. srpnja 2017.g.**

Temeljem čl. 32. Statuta Općine Gračac («Službeni glasnik Zadarske županije» 11/13) te čl. 10. Poslovnika Općinskog vijeća Općine Gračac («Službeni glasnik Zadarske županije» 9/10, 11/13), na svojoj 2. konstituirajućoj sjednici održanoj 18. srpnja 2017. godine, Općinsko vijeće Općine Gračac donosi

**Odluku o izboru**

**predsjednika Općinskog vijeća**

**Članak 1.**

Za predsjednika Općinskog vijeća Općine Gračac izabran je Tadija Šišić.

**Članak 2.**

Ova Odluka stupa na snagu danom donošenja, a objavit će se u «Službenom glasniku Općine Gračac».

**PREDSJEDNIK:**

**Tadija Šišić, dipl. iur.**

**OPĆINSKO VIJEĆE**

**KLASA: 021-05/17-01/3**

**URBROJ: 2198/31-02-17-9**

**Gračac, 18. srpnja 2017.g.**

Temeljem čl. 32. Statuta Općine Gračac («Službeni glasnik Zadarske županije» 11/13) te čl. 10. Poslovnika Općinskog vijeća Općine Gračac («Službeni glasnik Zadarske županije» 9/10, 11/13), na svojoj 2. konstituirajućoj sjednici održanoj 18. srpnja 2017. godine, Općinsko vijeće Općine Gračac donosi

**Odluku o izboru**

**potpredsjednice Općinskog vijeća**

**Članak 1.**

Za potpredsjednicu Općinskog vijeća Općine Gračac izabrana je Kata Brčina.

**Članak 2.**

Ova Odluka stupa na snagu danom donošenja, a objavit će se u «Službenom glasniku Općine Gračac».

**PREDSJEDNIK:**

**Tadija Šišić, dipl. iur.**

**OPĆINSKO VIJEĆE**

**KLASA: 021-05/17-01/3**

**URBROJ: 2198/31-02-17-10**

**Gračac, 18. srpnja 2017.g.**

Temeljem čl. 32. Statuta Općine Gračac («Službeni glasnik Zadarske županije» 11/13) te čl. 10. Poslovnika Općinskog vijeća Općine Gračac («Službeni glasnik Zadarske županije» 9/10, 11/13), na svojoj 2. konstituirajućoj sjednici održanoj 18. srpnja 2017. godine, Općinsko vijeće Općine Gračac donosi

**Odluku o izboru**

**potpredsjednika Općinskog vijeća**

**Članak 1.**

Za potpredsjednika Općinskog vijeća Općine Gračac izabran je Milorad Stanisavljević.

**Članak 2.**

Ova Odluka stupa na snagu danom donošenja, a objavit će se u «Službenom glasniku Općine Gračac».

**PREDSJEDNIK:**

**Tadija Šišić, dipl. iur.**

OPĆINSKO VIJEĆE

KLASA: 021-05/17-01/3

URBROJ: 2198/31-02-17-5

Gračac, 18. srpnja 2017.g.

Temeljem čl. 45. Statuta Općine Gračac («Službeni glasnik Zadarske županije» 11/13), Mandatna komisija Općinskog vijeća Općine Gračac podnosi

**IZVJEŠĆE O REZULTATIMA IZBORA**

**ZA OPĆINSKO VIJEĆE OPĆINE GRAČAC**

**održanim 21. svibnja 2017. g.**

I. Od ukupno 4.614 birača upisanih u popis birača, glasovalo je 2.075 birača, odnosno 44,97%, od čega je prema glasačkim listićima glasovalo 2.071 birača, odnosno 44,89%. Važećih listića bilo je 1.929, odnosno 93,14%. Nevažećih je bilo 142 listića, odnosno 6,86%.

II. Pojedine kandidacijske liste dobile su sljedeći broj glasova:

1. HRVATSKA DEMOKRATSKA ZAJEDNICA - HDZ 804 glasa 41,67%

HRVATSKA SOCIJALNO - LIBERALNA STRANKA-HSLS

Nositelj liste: TADIJA ŠIŠIĆ, dipl. iur.

2. SAMOSTALNA DEMOKRATSKA SRPSKA STRANKA - SDSS 543 glasa 28,14%

NARODNA STRANKA - REFORMISTI- REFORMISTI

Nositelj liste: GORAN ĐEKIĆ

3. DEMOKRATSKI SAVEZ SRBA- DSS 377 glasa 19,54%

Nositelj liste: RADE DUBAJIĆ

4. KANDIDACIJSKA LISTA GRUPE BIRAČA 163 glasa 8,44%

Nositeljica liste: SLAVICA MILIČIĆ

5. MODERNA DEMOKRATSKA SNAGA - MODES 42 glasa 2,17%

Nositelj liste: MARKO BOJIĆ

III. Na temelju članka 84. st. 1. Zakona o lokalnim izborima ("Narodne novine", broj 144/12, 121/16, dalje: Zakon), kandidacijske liste koje sudjeluju u diobi mjesta u općinskom vijeću su:

1. HRVATSKA DEMOKRATSKA ZAJEDNICA - HDZ

HRVATSKA SOCIJALNO - LIBERALNA STRANKA-HSLS

Nositelj liste: TADIJA ŠIŠIĆ, dipl. iur.

2. SAMOSTALNA DEMOKRATSKA SRPSKA STRANKA - SDSS

NARODNA STRANKA - REFORMISTI- REFORMISTI

Nositelj liste: GORAN ĐEKIĆ

3. DEMOKRATSKI SAVEZ SRBA- DSS

Nositelj liste: RADE DUBAJIĆ

4. KANDIDACIJSKA LISTA GRUPE BIRAČA

Nositeljica liste: SLAVICA MILIČIĆ

IV. Na temelju članka 84. st. 2. i članka 85. Zakona, utvrđuje se da su pojedine kandidacijske liste dobile sljedeći broj mjesta u općinskom vijeću:

1. HRVATSKA DEMOKRATSKA ZAJEDNICA - HDZ

HRVATSKA SOCIJALNO - LIBERALNA STRANKA-HSLS

dobila je 6 mjesta te su s te liste izabrani:

1. TADIJA ŠIŠIĆ, dipl. iur.

2. RUŽICA TULUMOVIĆ, prof.

3. KATA BRČINA

4. VIKTOR KUPČAK

5. BERISLAV CREPULJA

6. IVANA TOMIĆ

2. SAMOSTALNA DEMOKRATSKA SRPSKA STRANKA - SDSS

NARODNA STRANKA - REFORMISTI- REFORMISTI

dobila je 4 mjesta te su s te liste izabrani:

1. GORAN ĐEKIĆ

2. NEBOJŠA RAĐENOVIĆ

3. TOMO DELAČ

4. MOMIR JAPUNDŽIĆ

3. DEMOKRATSKI SAVEZ SRBA- DSS

dobila je 2 mjesta te su s te liste izabrani:

1. RADE DUBAJIĆ

2. MILORAD STANISAVLJEVIĆ

4. KANDIDACIJSKA LISTA GRUPE BIRAČA

dobila je 1 mjesto je s te liste izabrana:

1. SLAVICA MILIČIĆ

V. Na temelju članka 107. st. 1. u svezi članka 103. st. 1. i 2. Zakona i članka 20. Ustavnog zakona o pravima nacionalnih manjina ("Narodne novine", broj 155/02, 47/10, 80/10, 93/11), na provedenim izborima u općinskom vijeću osigurana odgovarajuća zastupljenost pripadnika srpske nacionalne manjine.

VI. Nitko od izabranih vijećnika nije podnio ostavku niti stavio mandat u mirovanje.

VII. Temeljem čl. 87. st. 4. Zakona o lokalnim izborima, konstituirajućoj sjednici Općinskog vijeća predsjedava prvi izabrani član s kandidacijske liste koja je dobila najviše glasova, što je prema rezultatima izbora Tadija Šišić, prvi izabrani član s liste HDZ-HSLS koja je dobila 804 glasa, odnosno 41,67%.

PREDSJEDNICA:

Ružica Tulumović

ž

|  |
| --- |
| "Službeni glasnik Općine Gračac» - Službeno glasilo Općine Gračac  Izdavač: Općina Gračac  Uredništvo: Nataša Turbić, Bojana Fumić, Sandra Kukić  Gračac, Park sv. Jurja 1, 23440 Gračac, telefon 023/773-007  Službeni glasnik objavljuje se i na: [**www.gracac.hr**](http://www.gracac.hr)  Broj tiskanih primjeraka: 40 |